Diari Oficial de la Generalitat Valenciana


Sumari del DOGV 6190, del 22-01-2010 (2010/172)

RESOLUCIÓ de 14 de desembre de 2009, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació denominat Guia per a la inspecció i avaluació de danys en edificis per inundacions.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/172


Data del document
:   14-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * indústria de la construcció
    * reglamentació de la construcció
    * inundació
    * legislació

RESOLUCIÓ de 14 de desembre de 2009, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació denominat Guia per a la inspecció i avaluació de danys en edificis per inundacions. [2010/172]  
A iniciativa de l'Institut Valencià de l'Edificació, la Direcció General d'Habitatge i Projectes Urbans instrueix l'expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els següents   
Fets  
Primer. L'Institut Valencià de l'Edificació va sol·licitar el 16 de juliol de 2009 l'aprovació de la Guia per a la inspecció i avaluació de danys en edificis per inundacions, com a document reconegut per a la qualitat en l'edificació, d'acord amb el Decret 132/2006, de 29 de setembre, del Consell.  
Segon. El 14 de setembre de 2009, la Direcció General d'Habitatge i Projectes Urbans va obrir un tràmit d'audiència pública amb la finalitat que les entitats o associacions interessades aportaren quantes al·legacions, observacions o indicacions tingueren per convenient manifestar al text remés.  
Tercer. Davant de les al·legacions formulades per les entitats i associacions intervinents en el tràmit d'audiència pública, es va elaborar el text definitiu, incorporant les al·legacions que, després de l'anàlisi i avaluació, es van prendre en consideració a fi de millorar el text inicial proposat.  
A aquests fets són d'aplicació els següents  
Fonaments de dret  
Primer. Aquest òrgan és el competent per a l'aprovació d'aquest document reconegut, segons estableix l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació és competent per a instar l'aprovació d'aquest document reconegut, segons el que disposa l'article 7 del Decret 132/2006.  
Tercer. L'objecte d'aquest document reconegut apareix tipificat en l'article 4, apartat b) del Decret 132/2006, en concordança amb el que estipula, així mateix, l'article 4, apartat a) del Reial Decret 314/2006, de 17 de març, pel qual s'aprova el Codi tècnic de l'edificació.  
Quart. Per a l'aprovació d'aquest document reconegut s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar el document reconegut per a la qualitat en l'edificació denominat Guia per a la inspecció i avaluació de danys en edificis per inundacions, amb el codi DRB 08/09.  
Aquest document reconegut ha de ser inscrit en el Registre Especial de Documents Reconeguts d'acord amb el que preveu l'article 10 del Decret 132/2006, de 29 de setembre.  
Contra aquesta resolució, que posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el DOCV, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 14 de desembre de 2009.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.